
ДО

ОБЩИНСКИ СЪВЕТ

НЕСЕБЪР

Д О К Л А Д Н А  З А П И С К А

ОТ НИКОЛАЙ ДИМИТРОВ - КМЕТ НА ОБЩИНА НЕСЕБЪР
ОТНОСНО: разделяне на земеделски имот с кадастрален идентификатор 61056.37.104 по КК на с.Равда и определяне на равностоен имот, който ще послужи за имотно обезщетение на собствениците на ПИ 61056.37.2 
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Със Заповед №2602/14.11.2022г. на Кмета на Община Несебър е одобрен ПУП-ПЗ за ПИ 61056.37.1, ПИ 61056.37.2 и ПИ 61056.37.3 по КК на с.Равда м.“Хендек тарла“ за разширение на гробищен парк Несебър – обект публична общинска собственост от първостепенно общинско значение. С процедирания ПУП се засягат имоти собственост на частни лица. Поради голямата им площ и липсата на земеделски имоти с такава площ за предоставянето им като имотно обезщетение ПИ 61056.37.1 на площ от 35.979 дка и ПИ 61056.37.3  от 27.516дка са закупени от Община Несебър, съответно с договори №26/27.11.2024г., №21/18.09.2025г., №29/12.11.2025г. и №30/12.11.2025г. Поземлен имот с кадастрален идентификатор 61056.37.2 по КК и КР на с.Равда, находящ се в м.”Хендек тарла”, трайно предназначение Земеделска, с начин на трайно ползване Друг вид нива, категория на земята при неполивни условия 4, целия на площ 3499кв.м., собственост на н-ци на Янко Марков, възстановен с Решение №М135/02.02.1995г. на Поземлена комисия – Несебър, все още не е придобит от Община Несебър. Съгласно чл.21 ал.1 от ЗОС имоти собственост на частни лица, които попадат в обхвата на подробен устройствен план, предвиждащ изграждане на обекти публична общинска собственост или обекти от първостепенно общинско значение могат да бъдат отчуждавани след предварително и равностойно парично или имотно обезщетение. С оглед на по-малката площ на този имот , считаме, че имотното обезщетяване е икономически целесъобразно още повече, че в близост до отчуждавания имот има имот – общинска собственост със същите характеристики, а именно: ПИ 61056.37.104 по КК и КР на с.Равда, находящ се в м.”Хендек тарла”, трайно предназначение Земеделска, с начин на трайно ползване Друг вид нива, категория на земята при неполивни условия 4, целия на площ 12997кв.м., собственост на Община Несебър. При положително решение от страна на  Общински съвет – Несебър в имота може да се обособи самостоятелен имот, който да послужи за равностойно имотно обезщетение. 
Във връзка с внасяне на предложение до Общински съвет – Несебър за определяне на имот за равностойно имотно обезщетение за отчуждаване на  ПИ 61056.37.2 по КК и КР на с.Равда  съгласно чл.23 ал.1 и ал.3 от ЗОС е възложено изготвяне на експертна оценка от независим оценител по реда на чл.22 ал.12 т.2 от ЗОС за определяне на стойността на поземлен имот с кадастрален идентификатор 61056.37.2 по КК и КР на с.Равда и определяне на площта на имот образуван от ПИ 61056.37.104, който да послужи за  равностойно имотно обезщетение на отчуждавания имот.
Съгласно експертната оценка поради съвпадение на характеристиките на поземлените имоти и местоположението им в землището на с.Равда, стойността на 1кв.м. от ПИ 61056.37.2 и 1 кв.м от  ПИ 61056.37.104, определена  по реда на чл.22 ал.12 т.2,  е еднаква - 0,98852 €/м2. Заключението на независимия оценител е, че за да се получи равностоен имот на ПИ 61056.37.2 със стойност 3458,83€, е необходимо от ПИ 61056.37.104 да се обособи имот с площ 3499кв.м. 
Въз основа на гореизложеното е изработено предложение за разделяне на поземлен имот с кадастрален идентификатор 61056.37.104 като се образуват два нови имота – имот с проектен идентификатор 61056.37.20 с проектна площ 9498кв.м. и имот с проектен идентификатор 61056.37.21 с проектна площ 3499кв.м. Целта на предложението е проектен ПИ  61056.37.21 да послужи за имотно обезщетение за отчуждаване на ПИ 61056.37.2. Със същото предложение се обособява  участък за право на преминаване с широчина от 3,50м през проектен ПИ 61056.37.20, за да се осигури достъп до проектен ПИ  61056.37.21, поради което след приключване на процедурата по отчуждаване ще бъде необходимо да се учреди право на преминаване на н-ци на Янко Трендафилов Марков през проектен ПИ 61056.37.20, собственост на Община Несебър.
Разделянето на общински имот е действие по управление, което съгласно чл.11ал.1 от ЗОС следва да е в интерес на населението на общината и за което се изисква Решение на принципала – Общински съвет – Несебър. 
Разширението на гробищен парк Несебър е изключително в интерес на местната общност и е обект публична общинска собственост от първостепенно общинско, включен в годишната програма за управление и разпореждане с общинско имущество за 2026г. в Раздел VІ. „Общински обекти от първостепенно значение“.
Поземлен имот с кадастрален идентификатор 61056.37.2 по КК и КР на с.Равда е включен в годишната програма за управление и разпореждане с общинско имущество за 2026г., в раздел ІV точка Б. „Имоти, които Община Несебър има намерение да придобие или подлежат на отчуждаване за реализиране на обекти от общинско значение“. 
С оглед характера и значимостта на обект „Разширението на гробищен парк Несебър“, предвид необходимостта от своевременно предприемане на действия за неговото реализиране, с оглед защита на обществения интерес и предотвратяване на настъпване на неблагоприятни последици за жителите на Община Несебър, предлагаме Общински съвет – Несебър да допусне предварително изпълнение на настоящото решение.
Предвид гореизложеното и на основание чл.21, ал.1 т.8 и т.12 от ЗМСМА, предлагаме Общински съвет – Несебър да приеме следното 

Р Е Ш Е Н И Е :

1.Общински съвет – Несебър в качеството си на принципал на общинската собственост дава съгласие ПИ 61056.37.104 по КК и КР на с.Равда, находящ се в м.”Хендек тарла”, трайно предназначение Земеделска, с начин на трайно ползване Друг вид нива, категория на земята при неполивни условия 4, целия на площ 12997кв.м., собственост на Община Несебър, АчОС№6927/17.03.2026г., да бъде разделен на два нови имота, съгласно приложеното предложение за разделяне, с който се образуват:

- имот с проектен идентификатор 61056.37.20 с проектна площ 9498кв.м. 
- имот с проектен идентификатор 61056.37.21 с проектна площ 3499кв.м.
2. На основание чл.2, ал.3 от Наредба №5 за РПУРОИ, Общински съвет – Несебър актуализира годишната програма за управление и разпореждане с общински имоти за 2026г., като към Раздел ІV се създава нова точка Г. „Имоти, които ще послужат за имотно обезщетение, за реализиране на обекти от общинско значение“, в която се вписва: Поземлен имот с проектен идентификатор 61056.37.21 по КК и КР на с.Равда, находящ се в м.”Хендек тарла”, трайно предназначение Земеделска, с начин на трайно ползване Друг вид нива, категория на земята при неполивни условия 4, с проектна площ 3499кв.м.
3. Във връзка с одобрен със Заповед №2602/14.11.2022г. на Кмета на Община Несебър,  ПУП-ПЗ за ПИ 61056.37.1, ПИ 61056.37.2 и ПИ 61056.37.3 по КК на с.Равда м.“Хендек тарла“ за разширение на гробищен парк Несебър – обект публична общинска собственост от първостепенно общинско значение, на основание чл.21, ал.1 и чл.23, ал.1 от ЗОС да се отчужди Поземлен имот с кадастрален идентификатор 61056.37.2 по КК и КР на с.Равда, находящ се в м.”Хендек тарла”, трайно предназначение Земеделска, с начин на трайно ползване Друг вид нива, категория на земята при неполивни условия 4, целия на площ 3499кв.м, собственост на н-ци на Янко Трендафилов Марков, възстановен с Решение №М135/02.02.1995г. на Поземлена комисия – Несебър. 

4. Определя Поземлен имот с проектен идентификатор 61056.37.21 по КК и КР на с.Равда, находящ се в м.”Хендек тарла”, трайно предназначение Земеделска, с начин на трайно ползване: Друг вид нива, категория на земята при неполивни условия 4, с проектна площ 3499кв.м., да послужи за имотно обезщетение за отчуждаване на поземлен имот с кадастрален идентификатор 61056.37.2 по КК и КР на с.Равда, находящ се в м.”Хендек тарла”, трайно предназначение Земеделска, с начин на трайно ползване Друг вид нива, категория на земята при неполивни условия 4, целия на площ 3499кв.м, собственост на н-ци на Янко Марков, възстановен с Решение №М135/02.02.1995г. на Поземлена комисия – Несебър. 
5. След приключване на процедурата по отчуждаване на 61056.37.2 по КК и КР на с.Равда да се учреди на н-ци на Янко Трендафилов Марков, безвъзмездно право на преминаване през имот с проектен идентификатор 61056.37.20, собственост на Община Несебър за достъп до имот с проектен идентификатор 61056.37.21 с проектна площ 3499кв.м, който ще послужи за имотно обезщетяване.
6. На основание чл.60 от АПК, с оглед защита на обществените интереси на гражданите на Община Несебър, и с цел спазване на законовите срокове допуска предварително изпълнение на настоящото решение.
КМЕТ НА ОБЩИНА НЕСЕБЪР
НИКОЛАЙ ДИМИТРОВ
Изготвил: Даниела Тодорова  Главен експерт  отдел „Общинска собственост“

Съгласувал : Нелина Колева Началник отдел „Общинска собственост“

